Mathias Jørgensen

Mathias Jattah-Njie Jørgensen (sündinud 23. aprillil 1990 Kopenhaagenis) on Taani jalgpallur, kes mängib Inglismaa kõrgliigaklubis Brentford ja Taani jalgpallikoondises keskkaitsjana.

Ta alustas karjääri 2007. aastal Taanis Københavnis. Hooaegadel 2008–09, 2009–10 ja 2010–11 tuli ta klubiga Taani meistriks. 2012. aasta liitus ta Hollandi kõrgliigaklubiga PSV Eindhoven. Kahel Eindhovenis veedetud hooajal sai ta mänguaega väga harva, mistõttu liitus ta 2014. aastal taas Københavniga, kellega tuli kolmel järgmisel hooajal Taani meistriks. 2017. aastal valiti ta Københavni aasta mängijaks.

2017. aasta juulis sõlmis ta kolmeaastase lepingu Inglismaa kõrgliigaklubiga Huddersfield Town."TRANSFER: MATHIAS JØRGENSEN JOINS TOWN". Huddersfield Town A.F.C. Vaadatud 2.12.2018 22. septembril 2018 lõi ta mängus Leicester City vastu oma esimese värava Inglismaa kõrgliigas.

Hooajal 2018–19 langes Huddersfield Town kõrgliigast välja ning Jørgensen siirdus seejärel Türgi kõrgliigaklubisse Fenerbahçe. Hooaja 2019–20 teises pooles mängis ta laenul Saksamaa kõrgliigaklubis Düsseldorfi Fortuna ning suurem osa hooajast 2020–21 Københavnis.

2021. aasta septembris sõlmis ta lepingu äsja Inglismaa kõrgliigasse tõusnud Brentfordiga."Brentford sign Danish international Zanka". Brentford F.C. 9.9.2021. Vaadatud 10.4.2022

Debüüdi Taani rahvuskoondises tegi ta 19. novembril 2008 sõprusmängus Walesi vastu. Esimese värava lõi ta koondise särgis 2018. aasta maailmameistrivõistluste kaheksandikfinaalis Horvaatia vastu.https://www.dbu.dk/landshold/landsholdsdatabasen/LBasePlayerInfo.aspx?playerid=5385&teamtypeid=330#match Ta kuulus Taani koondisse ka 2021. aasta Euroopa meistrivõistlustel.

Jørgenseni ema on taanlanna ja isa Gambia päritolu. Tema hüüdnimi on Zanka. Nimi pärineb filmist "Libe liug" ("Cool Runnings"; 1993), kus oli tegelane Sanka.

 Saavutused 
København
Superligaen: 2008–09, 2009–10, 2010–11, 2015–16, 2016–17
Taani karikas: 2008–09, 2011–12, 2014–15, 2015–16, 2016–17

 Viited 

Kategooria:Taani jalgpallurid
Kategooria:PSV Eindhoveni mängijad
Kategooria:Huddersfield Town AFC mängijad
Kategooria:Fenerbahçe SK jalgpallurid
Kategooria:Düsseldorfi Fortuna mängijad‏‎
Kategooria:Brentford FC mängijad
Kategooria:Premier League'i mängijad
Kategooria:Bundesliga mängijad
Kategooria:Sündinud 1990